CELEX: 32016D1916
Language: mt
Date: 2016-10-27 00:00:00
Title: Deċiżjoni ta' Implimentazzjoni tal-Kummissjoni (UE) 2016/1916 tas-27 ta' Ottubru 2016 li temenda d-Deċiżjoni ta' Implimentazzjoni tal-Kummissjoni 2014/99/UE li tistabbilixxi l-lista ta' reġjuni eliġibbli għal finanzjament mill-Fond Ewropew għall-Iżvilupp Reġjonali u l-Fond Soċjali Ewropew u ta' Stati Membri eliġibbli għall-finanzjament mill-Fond ta' Koeżjoni għall-perjodu 2014–2020 (notifikata bid-dokument C(2016) 6820)

1.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 296/15
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1916
   tas-27 ta' Ottubru 2016
   li temenda d-Deċiżjoni ta' Implimentazzjoni tal-Kummissjoni 2014/99/UE li tistabbilixxi l-lista ta' reġjuni eliġibbli għal finanzjament mill-Fond Ewropew għall-Iżvilupp Reġjonali u l-Fond Soċjali Ewropew u ta' Stati Membri eliġibbli għall-finanzjament mill-Fond ta' Koeżjoni għall-perjodu 2014–2020
   
      
         (notifikata bid-dokument C(2016) 6820)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1303/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (1), u b'mod partikolari l-Artikolu 90(5) tiegħu,
   Billi:
   
               (1)
            
            
               Skont l-Artikolu 90(5) tar-Regolament (UE) Nru 1303/2013, il-Kummissjoni għandha tirrieżamina l-eliġibbiltà tal-Istati Membri għall-appoġġ mill-Fond ta' Koeżjoni abbażi taċ-ċifri tal-introjtu nazzjonali gross tal-Unjoni (ING) għall-perjodu 2012–2014 għall-Istati Membri UE-27 fl-2016.
            
         
               (2)
            
            
               Skont iċ-ċifri tal-ING per capita għall-perjodu 2012–2014 Ċipru jaqa' taħt id-90 % tal-medja tal-ING per capita tal-Istati Membri tal-UE-27. Għalhekk Ċipru jeħtieġ li jsir eliġibbli għal appoġġ mill-Fond ta' Koeżjoni u ma għandux ikompli jirċievi appoġġ mill-Fond ta' Koeżjoni fuq bażi tranżitorja u speċifika sa mill-1 ta' Jannar 2017.
            
         
               (3)
            
            
               Il-lista ta' Stati Membri eliġibbli għal finanzjament mill-Fond ta' Koeżjoni u l-lista ta' Stati Membri eliġibbli għall-finanzjament mill-Fond ta' Koeżjoni fuq bażi tranżizzjonali u speċifika teħtieġ għalhekk tiġi aġġustata.
            
         
               (4)
            
            
               Għalhekk, id-Deċiżjoni ta' Implimentazzjoni tal-Kummissjoni 2014/99/UE (2) tenħtieġ li tiġi emendata skont dan,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni ta' Implimentazzjoni 2014/99/UE hija emendata kif ġej:
   
               (1)
            
            
               L-Anness IV jinbidel bit-test stabbilit fl-Anness ta' din id-Deċiżjoni.
            
         
               (2)
            
            
               L-Artikolu 5 u l-Anness V huma mħassra.
            
         Artikolu 2
   Din id-Deċiżjoni għandha tapplika mill-1 ta' Jannar 2017.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, is-27 ta' Ottubru 2016.
      
         
            Għall-Kummissjoni
         
         Corina CREȚU
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 320.
   
      (2)  Id-Deċiżjoni ta' Implimentazzjoni tal-Kummissjoni 2014/99/UE tat-18 ta' Frar 2014 li tistabbilixxi l-lista ta' reġjuni eliġibbli għal finanzjament mill-Fond Ewropew għall-Iżvilupp Reġjonali u l-Fond Soċjali Ewropew u ta' Stati Membri eliġibbli għall-finanzjament mill-Fond ta' Koeżjoni għall-perjodu 2014-2020 (ĠU L 50, 20.2.2014, p. 22).
   
      ANNESS
      
         
            “ANNESS IV
            Lista ta' Stati Membri eliġibbli għall-finanzjament mill-Fond ta' Koeżjoni skont l-Artikolu 4 mill-1 ta' Jannar 2017:
            
                         
                     
                     
                        Il-Bulgarija
                     
                  
                         
                     
                     
                        Ir-Repubblika Ċeka
                     
                  
                         
                     
                     
                        Ċipru
                     
                  
                         
                     
                     
                        L-Estonja
                     
                  
                         
                     
                     
                        Il-Greċja
                     
                  
                         
                     
                     
                        Il-Kroazja
                     
                  
                         
                     
                     
                        Il-Latvja
                     
                  
                         
                     
                     
                        Il-Litwanja
                     
                  
                         
                     
                     
                        L-Ungerija
                     
                  
                         
                     
                     
                        Malta
                     
                  
                         
                     
                     
                        Il-Polonja
                     
                  
                         
                     
                     
                        Il-Portugall
                     
                  
                         
                     
                     
                        Ir-Rumanija
                     
                  
                         
                     
                     
                        Is-Slovenja
                     
                  
                         
                     
                     
                        Ir-Repubblika Slovakka”